24 сакавіка

## Падзеі
* 1603 — Такугава Іеясу зрабіўся першым сёгунам Японіі
* 1623 — кароль і вялікі князь Жыгімонт Ваза надаў Рославу Магдэбурскае права і герб
* 1794 — Тадэвуш Касьцюшка прысягнуў на вернасьць вызвольнаму паўстаньню і абвясьціў, што будзе змагацца за непарушнасьць межаў Рэчы Паспалітае, усталяваньне ўлады народу і ўсеагульную свабоду 
* 1882 — Робэрт Кох абвесьціў адкрыцьцё бактэрыі сухотаў
* 1919 — у Гомелі распачалося антыбальшавіцкае паўстаньне 
* 1923 — Землятрус сілай 7,3 у Кітайскай Народнай Рэспубліцы, загінула каля 5.000 чалавек
* 1976 — Вайсковы пераварот у Аргентыне. Пачатак «Бруднай вайны»
* 1992 — заснаваныя Ўнутраныя войскі МУС Беларусі
* 1994 — усталяваньне памятнай дошкі Кастусю Каліноўскаму ў Вільні 
* 1999 — Косаўскі канфлікт: пачатак бомбавых удараў НАТА па Югаславіі
* 2006 — Ліквідацыя намётавага гарадку пратэстуючых супраць вынікаў выбараў, пад час якога затрымана 460 чалавек

## Нараджэньні
* 1441 — Эрнэст Саксонскі, курфюрст Саксоніі, герцаг Саксоніі, ляндграф Цюрынгіі і маркграф Мэйсэна
* 1494 — Георг Агрыкала, нямецкі навуковец, які лічыцца адным з бацькоў мінэралёгіі
* 1756 — Франчэска Лебрэн, нямецкая сьпявачка (сапрана), піяністка і кампазытар
* 1808 — Марыя Малібран, француская сьпявачка гішпанскага паходжаньня (калярутарнае мэцца-сапрана), легенда сусьветнага опэрнага мастацтва
* 1809 — Жазэф Ліўвіль, францускі матэматык
* 1834 — Ўільям Морыс, ангельскі паэт, сацыяліст
* 1837 — Філіп Бэльгійскі (граф Фляндрыі)
* 1903 — Ігар Абрамаў-Неверлі, польскі пісьменьнік і пэдагог
* 1908 — Аляксей Глебаў, беларускі скульптар
* 1924 — Сара Воан,  афраамэрыканская джазавая сьпявачка, адна з найбольш выбітных у XX ст.
* 1926 — Дарыё Фо, італьянскі драматург, рэжысэр, тэарэтык сцэнічнага майстэрства, жывапісец
* 1945 — Аляксандар Козыр, беларускі палітык і дыплямат
* 1948 — Ежы Кукучка, вядомы польскі альпініст, другім пасьля Райнхольда Мэснэра скарыў усе 14 васьмітысячнікаў плянэты
* 1949 — Нік Лоу, брытанскі сьпявак
* 1956 — Стыў Балмэр, амэрыканскі прадпрымальнікі і кіраўнік карпарацыі «Майкрасофт»
* 1963 — Тону Трубяцкі, эстонскі панк-рок-музыка, рэжысэр, анархіст-індывідуаліст
* 1981:
** Моніка Ёццы, акторка з Бразыліі
** Павал Лыжын, беларускі лёгкаатлет (штурханьне ядра)
* 1986 — Натальля Дыл, акторка з Бразыліі
* 1987 — Рамірэс, бразыльскі футбаліст, паўабаронца клюбу Палмэйрас і нацыянальнай зборнай Бразыліі
* 1988 — Жан-Гіём Бэатрыкс, францускі біятляніст, бронзавы прызэр Алімпійскіх гульняў 2014 году ў гонцы перасьледу, чатырохразовы срэбны прызэр чэмпіянатаў сьвету ў эстафэце
* 1989 — Азіз Шавэршан, аўстралійская інтэрнэт-знакамітасьць, пэрсанальны трэнэр, мадэль і стрыптызэр, які стаў культам пасьля разьмяшчэньня некалькіх відэа пра сябе на YouTube
* 1993 — Дыега Ралян, уругвайскі футбаліст, нападнік, гулец нацыянальнай зборнай Уругваю

## Сьмерці
* 1455 — Мікалай V, рымскі папа
* 1644 — Цэцылія Рэната Габсбург, каралева польская й вялікая княгіня літоўская, жонка Ўладзіслава Вазы
* 1713 — Казімеж Людвік Бялінскі, маршалак вялікі каронны, падкаморы надворны каронны, маршалак сойму, дыплямат
* 1905 — Жуль Вэрн, францускі пісьменьнік-фантаст
* 1980 — Пятрусь Броўка, беларускі грамадзкі дзеяч, пісьменьнік, паэт і перакладчык

## Сьвяты
* Сусьветны дзень барацьбы з сухотамі